Osa 4: Radikaali mielenuudistus
Hei! On hienoa olla taas seurassanne.
Tämä on mielen uudistamista käsittelevän sarjan neljäs osa.
Tulen Reddingistä Kaliforniasta. Kuulun Bethel-seurakuntaan.
Minulla ja Wendy-vaimollani on oma Igniting Hope Ministries -järjestö.
Tässä viimeisessä jaksossa kertaan muutamia oppimiamme asioita.
Käyn sitten läpi joitakin käytännön vihjeitä ja uskomuksia -
mielen uudistamisesta.
Ensimmäisessä jaksossa puhuimme uskomusten voimasta.
Jeesus sanoi, että totuus vapauttaa.
Meistä tulee kristittyjä, koska uskomme Jeesukseen.
Teemme työtä ja saamme nähdä muutoksia, -
koska uskomme Jeesuksen tavoin.
Mitä enemmän totuutta uskomme, sitä enemmän meillä on vapautta.
Yksi todiste siitä, että uskomme totuutta, on se, -
että toivon tasomme nousee.
Room. 15:13:ssa puhutaan siitä voimasta, -
että toivon Jumala täyttää meidät, kun uskomme.
Mitä enemmän toivoa meillä on, sitä enemmän totuutta uskomme.
Mitä vähemmän toivoa meillä on, sitä enemmän valheita uskomme.
En tarkoita tuomita ketään, mutta jos emme tiedä, mikä on ongelmana, -
meillä on todellinen ongelma.
Tahdon sanoa myös, että toivomme taso määrää vaikutustasomme.
Sillä, jolla on eniten toivoa, on eniten vaikutusta.
Toisessa jaksossa puhuimme ilon ja naurun voimasta.
Kerroin omasta elämästäni, miten Herra on minua kuljettanut.
Olen yhä matkalla.
Herra toi minut ilottomuudesta iloon Herrassa.
Julistan yllesi, että Jumala asettaa ennalleen iloa Herrassa.
Daavid rukoili Psalmissa 51:12: -
"Anna minulle jälleen pelastuksen riemu" (1992-käännös).
Julistan: "Isä, anna pelastuksesi riemu jälleen jokaiselle katsojalle."
Toisessa jaksossa esittelin myös totuuden, -
että päästämme irti valheista naurun kautta.
Valheet kuulostavat todellisilta, kun ajattelemme niitä aivoillamme, -
mutta kun sanomme ne ääneen, ne kuulostavat naurettavilta.
Olen kirjoittanut Let's Just Laugh at That -kirjan.
Se on avaintotuus, joka auttaa meitä saamaan enemmän iloa Herrassa -
ja luopumaan huonoista uskomuksista, valheiden uskomisesta.
Edellisessä jaksossa, jaksossa 3, -
puhuimme julistusten ja sanojen voimasta.
Viittasin Declarations-kirjaani.
Kirjan alaotsikko kuuluu: "Tulevaisuuden avaaminen".
Kirjassa luettelen 30 raamatullista syytä, miksi teemme julistuksia.
Käsittelen 30:tä eri elämänaluetta, -
kuten vanhemmuutta, nukahtamisvaikeuksia -
ja muita yhteensä 30:tä tavallista elämänaluetta, -
joille annan käytännöllisiä julistuksia ääneen sanottavaksi.
Uskon, että jos haluamme muuttaa elämäämme ja uskomuksiamme, -
emme pysty muuttumaan, ellemme muuta tapaamme puhua.
Raamatun mukaan kielellä on vallassaan elämä.
Room. 10:17:ssä sanotaan myös, että usko tulee kuulemisesta.
Jos haluan uskoa jotakin erilaista, minun pitää kuulla jotakin erilaista.
En odota, että joku julistaa totuutta minulle. Julistan sitä itse ääneen.
Kun kuulen totuutta, uskon tasoni nousee.
Aabrahamin elämä on siitä hyvä esimerkki.
Hänen kertomuksensa alkaa 1. Moos. 12:sta.
Jumala lupasi Abramille, -
että hänen jälkeläisiään olisi yhtä paljon kuin tähtiä taivaalla -
tai hiekanjyviä.
Hän sai lupauksen 75-vuotiaana.
20 vuotta myöhemmin, kun hän oli 99, lupaus ei ollut vieläkään toteutunut.
Kun hän oli 99, tapahtui jotakin, mikä sai ihmevauva-Iisakin...
Iisakin nimi tarkoittaa muuten naurua.
Se aiheutti Iisakin syntymän.
Mitä tapahtui, kun Abram oli 99? Hänen nimensä muuttui.
Hänen nimensä ei ollut enää Abram, "korkea isä".
Hänen nimekseen tuli Aabraham, "paljouden isä".
Hän siis kutsui itseään siksi, joka hän oli, ennen kuin hän oli sitä.
Hän teki julistuksen: "Minä olen paljouden isä."
Kun lukee Aabrahamista Room. 4:stä, -
näkee edistymisen. Hän vahvistui uskossa, -
antaen kunnian Jumalalle, kunnes hän oli täysin varma.
Viimeksi puhuimme Room. 4:17:stä.
Siinä puhutaan Jumalasta, joka tekee kuolleet eläviksi -
ja kutsuu olemattomat, ikään kuin ne olisivat.
Sekin jae puhuu Aabrahamista.
Jumala kutsui hänet paljouksien isäksi ennen kuin hän oli paljouksien isä.
Annetaan tuon totuuden upota henkeemme, -
samalla kun alamme ymmärtää Jumalan lupauksia, -
jotka on annettu Sanassa tai tehty selväksi meille suoraan.
Se kertoo, että meidän pitää laittaa ne suuhumme.
Jotkut ihmiset eivät halua sanoa, keitä he ovat, ennen kuin he ovat sitä.
Esitän teille kysymyksen.
Jos omenapuu on liian nuori tuottaakseen hedelmää, -
onko oikein sanoa, että omenapuulla on omenoiden tuottamisen lahja?
Sanotaanpa vaikka, että tämä tässä on omenapuu.
Tämä omenapuu osaisi puhua.
Se sanoisi: "Koska minussa ei tällä hetkellä ole omenoita, -
minulla ei ole omenoiden lahjaa."
Monet kristityt sanoisivat: "Veli omenapuu, hyvin sanottu.
Jos sinulla olisi omenoiden lahja, sinussa olisi tällä hetkellä omenoita.
Koska sinussa ei nyt ole omenoita, -
se todistaa, ettei sinulla ole omenoiden lahjaa."
Voin sanoa siihen yhden asian: nauretaan sille.
Niin minä tapasin ajatella.
Ajattelin, että jos minulla tai jollakin muulla ei ollut lahjaa näkyvillä, -
Jumalan tahto ei ollut, että minulla olisi sitä.
Jos puu sanoo: "Koska minussa ei ole omenoita, minulla ei ole lahjaa", -
sanon: "Kuulehan, herra omenapuu...
Omenat ovat tulossa. DNA:si mukaan sinä tuotat omenoita, -
ellet sitten jatka puhumista noin ja rakenna uskomuksiisi linnakkeita, -
jotka estävät sinua olemasta se, joka olet."
Ajattelen sitä, kun puhumme julistuksista.
En tarvitse näkyvää hedelmää tietääkseni, -
että minulla on lahja.
En esimerkiksi tarvitse näkyvää hedelmää sanomaan, -
että ihmiset parantuvat, kun rukoilen.
Voin silti sanoa, että minulla on voimallinen parantamisen palvelutyö.
Kun teemme julistuksia, en yritä vakuuttaa muita ihmisiä.
En julista niitä julkisesti. Julistan niitä yksityisesti.
En yritä vakuuttaa muita vaan itseni.
Yritän vakuuttaa itselleni, että olen se, joka Jumala sanoo minun olevan.
Sanon, etten tarvitse näkyvää hedelmää sanoakseni, -
että minulla on lahja.
En odota, että hyvän johtajuuden hedelmä näkyy minussa, -
jotta voisin sanoa olevani hyvä johtaja, suuri vaikuttaja tai hyvä aviomies.
Julistaminen ei ole tietenkään ainoa asia, jota tarvitaan.
Hankimme koulutusta ja asetumme yhteistyöhön.
Uskon kuitenkin, että jos haluat päästä nopeammin pois -
keskinkertaisen elämän erämaasta, -
ja kun sanot, kuka olet, ennen kuin vielä olet sitä, -
olet kuin Aabraham. Joillekin katsojille tämä on avainasia, joka on puuttunut.
Olet uskonut lupaukseen vuosien, ehkäpä vuosikymmenien ajan.
Herra sanoo: "Tutki Abramin elämää. Katso, mitä tapahtui."
Nämä asiat, jotka koskevat julistuksia ja totuuden kuulemista, -
jotta voimme muuttaa uskomuk- siamme, ovat hyvin voimallisia.
Tänään haluan puhua siitä, -
miten määritämme tulevaisuutta menneisyytemme avulla.
Emme käytä siihen Jumalan Sanaa.
Muistan, kun tajusin, että taisteluni käytiin valheiden ja totuuden välillä.
Pyysin Herraa näyttämään jokaisen valheen, jonka uskoin.
Hän otti lauseen 1. Moos. 3:11:stä, -
jossa Jumala kysyi Aadamilta: "Kuka sinulle ilmoitti, että olet alasti?"
Hän alkoi puhua minulle sen kautta.
Sanoin esimerkiksi: "Minulla ei ole parantamisen lahjaa." Nauretaan sille.
Herra kysyi: "Kuka sinulle on sanonut niin?" - "Menneisyyteni sanoi niin."
Hän alkoi esittää minulle kysymyksiä.
Tajusin, että uskomuksistani suurin osa on peräisin menneisyydestäni, -
ei Jumalan Sanasta.
Mitä tapahtuisi vauvalle, -
jos vauva määrittäisi tulevaisuutensa menneisyytensä perusteella?
"En ole ikinä kävellyt, joten minulla ei ole kävelemisen lahjaa.
Minulla on konttaamisen lahja.
En ole ikinä puhunut.
Jumala kaikkivaltiudessaan on päättänyt, etten minä puhu.
Minä vain mongerran."
"Naurettavaa!"
Niin tapasin ajatella. Uskon useimpien kristittyjen ajattelevan niin.
He määrittävät tulevaisuutensa menneisyytensä perusteella.
Vauvat määrittävät tulevaisuutensa vanhempiensa perusteella.
"Äiti ja isi kävelevät. Minä tulen kävelemään. En kävele nyt, -
mutta kävelen tulevaisuudessa. He puhuvat, minä tulen puhumaan.
He ajavat autoa, minä tulen ajamaan autoa."
Tahdon viipyä tässä hetken.
Menneisyytesi ei voi estää tulevaisuuttasi, -
mutta nykyiset uskomuksesi voivat.
Kenenkään menneisyys ei voi pysäyttää heitä, -
mutta nykyiset uskomukset voivat.
Se on hyvä uutinen.
Tunnen empatiaa, jos sinulle on tapahtunut jotakin rankkaa.
Silloinkaan ne eivät ole ongelma.
Ongelma ovat johtopäätökset, jotka olemme omaksuneet.
Julistan vapautta, läpimurtoja ja totuutta elämäsi ylle.
Kun ajattelemme mielen uudistamista tässä sarjan viimeisessä jaksossa, -
tahdon antaa kaksi tai kolme eri uskomusta, -
joiden avulla voi uudistaa mieltä tarkoituksellisesti.
Mielen uudistaminen ei ole jotakin, mikä tapahtuu automaattisesti.
Se ei tapahdu automaattisesti, -
kun istumme seurakunnassa tai luemme Raamattua.
Se tapahtuu, kun sanomme: "Uskon tämän tuon sijaan."
Annan muutaman uskomuksen, -
jotka ovat muuttaneet minun ja Wendyn elämän.
Ensimmäinen on tämä: -
aina on olemassa ratkaisu.
Aina on olemassa ratkaisu.
Elämässämme on tapahtunut asioita, kuten teidänkin elämässänne.
Kristityn tulisi olla yläpuolella, ei alapuolella.
Kun tapahtuu asioita, jotka näyttävät isommalta kuin Jumala, -
keikahdamme alapuolelle.
Olimmepa alapuolella viisi minuuttia, viisi tuntia tai viisi päivää, -
heti kun meistä toinen sanoo, että aina on olemassa ratkaisu, -
alamme kääntyä ja päästä taas yläpuolelle.
Alamme päästä tilanteen herraksi.
Alamme siirtyä epäuskosta uskoon ja toivottomuudesta toivoon.
1. Kor. 10:13 vahvistaa totuutta "Aina on olemassa ratkaisu."
Sen mukaan meitä ei ole kohdannut mikään muu kiusaus tai koettelemus, -
paitsi se, joka on tavallinen ihmiselle.
"Jumala on uskollinen, hän ei salli teitä kiusattavan yli voimienne, -
vaan salliessaan kiusauksen hän valmistaa myös pääsyn siitä, -
niin että voitte sen kestää."
Herra sanoo, että mikä ikinä teitä sitten kohtaakin, -
on olemassa aina ulospääsy. On pääsy ulos kriisistä.
On pääsy ulos kivusta.
On pääsy ulos kielteisyydestä.
On myös pääsy Jumalan elämääsi varten antamiin lupauksiin.
Se kuitenkin alkaa uskomuksella, että on olemassa ratkaisu.
Aivomme on rakennettu hullunkurisella tavalla.
Jos aivot eivät usko ratkaisuun, ne eivät etsi ratkaisua.
Toivo on siis kaiken muutoksen aloituspiste.
Kun saan toivon, että ratkaisu löytyy, -
Jumala on laatinut aivoni niin, että ne alkavat etsiä vastausta.
En välitä, vaikka -
sinulla olisi miljoonan euron velat.
On olemassa ratkaisu.
Vaikka perheesi olisi hajonnut, on olemassa ratkaisu.
Vaikka olisit epäonnistunut jossakin, on olemassa ratkaisu.
Jumalan ratkaisut eivät ole aina...
Sanon näin: Palvelemme yliluonnollista Jumalaa.
Hänen ratkaisunsa ovat joskus hyvin yllättäviä.
Kun israelilaiset olivat Punaisenmeren rannalla, heille ratkaisu oli se, -
että kun he alkoivat liikkua eteenpäin, Punainenmeri halkesi.
Jumalalla oli suunnitelma kukistaa Goljat, mutta kukaan ei tiennyt siitä.
Hänellä oli ratkaisu. Tilanne vaikutti toivottomalta.
1. Sam. 17:ssä kerrotaan, miten Goljat neljänkymmenen päivän ajan -
syyti valheitaan.
Saul ja miehet sanoivat varmasti: "Jumala ei tee mitään.
Jumala ei vastaa rukouksiimme. Tilanne vain pahenee."
Voimme nauraa sille.
Koko sen ajan Jumala nosti vastausta nuoren Daavidin kautta.
Hänestä tulisi ratkaisu.
Julistan Suomen ja Euroopan ylle, -
julistan seurakuntasi ylle, -
että on olemassa ratkaisu ja että Jumala tekee enemmän kuin luulet.
Toinen hyvä totuus, joka kannattaa uskoa tarkoituksellisesti, on tämä: -
Menneisyyteni käännetään aina hyväksi.
Uudistamme mielemme tarkoituksellisesti näillä totuuksilla.
Menneisyyteni käännetään aina hyväksi.
Uskon, että on olemassa monia jakeita, joista paholainen ei pidä.
Uskon, että erityisesti se ei pidä Room. 8:28:sta: -
"kaikki yhdessä vaikuttaa niiden parhaaksi, jotka Jumalaa rakastavat, -
niiden, jotka hänen aivoituksensa mukaan ovat kutsutut."
Tässä sanotaan: "kaikki". Se tarkoittaa kaikkia asioita, -
asioita, jotka ovat tapahtuneet minulle, ja tekemiäni huonoja valintoja.
Hän sanoo, että se muuttuu hyväksi.
Jae toimii kaikkien elämässä.
Kun uudistamme mielemme sillä ja uskomme lujasti lupaukseen, -
sen voima kohoaa yliluonnollisesti toiselle tasolle elämässämme.
Uudistan mieleni. "Kaikki vaikuttaa parhaakseni."
Se alkaa toimia yliluonnollisesti.
Koen nyt, että tällä ohjelmalla on katsojia, -
joiden elämässä on tapahtunut asioita. Olette nähneet Jumalan toimivan.
Uskon, että kun vapautatte uskonne ja sanotte, -
että Jumala vaikuttaa sen parhaak- senne, se alkaa toimia nopeammin.
Jumala on niin hyvä kääntämään ikävät asiat hyviksi, -
että ihmiset ovat luoneet teologioita, -
jotka sanovat ikävän asian olleen alun perin Jumalan lähettämä.
Jumala ei ole ongelmamme. Hän ei lähetä meille ongelmia.
Hän ei lähetä tauteja ja sairauksia meille opetukseksi.
Hän laittoi ne Jeesuksen ylle ristillä.
Vaikka koemme niitä, Hän on niin hyvä, -
että ne näyttävät melkein siunauksilta, koska niistä voi seurata jotakin hyvää.
Palvelutehtävistämme suurin osa -
alkaa kielteisestä asiasta elämässämme.
Taistelin aiemmin lannistuneisuuden ja toivottomuuden kanssa.
Saatoin nähdä, miten paholainen järjesti kokouksia helvetissä.
"Ladotaan Steven ylle lisää lannistuneisuutta.
Pommitetaan häntä valheilla, että hän on toivoton ja riittämätön -
ja että hän on luuseri." Tiedättekö, mitä tapahtui?
Negatiivinen asia kääntyi positiiviseksi.
Nyt siitä on tullut palvelutyöni. Murran lannistuneisuutta ihmisten yltä.
Uskon, että elämässäsi asiat, joita on tapahtunut...
Teistä jotkut näkevät sitä jo. Ennen olit addikti. Nyt vapautat muita.
Sinulla oli vaikea avioliitto. Jumala toi vapautta liittoonne.
Nyt eheytät muiden liittoja.
Tahdon sanoa juuri nyt, että siinä, mitä kohtaat elämässäsi, -
jättiläisessä, joka sinua on vastassa juuri nyt, ei ole kyse vain sinusta.
Läpimurtosi tulee luomaan läpimurtoja muille.
Jättiläinen, jota kohtaat, -
Goljat, joka pilkkaa sinua joka päivä...
Sinä saat voiton. Kukistat Goljatin.
Se kasvattaa työtäsi ja voiteluasi.
Voittosi ansiosta moni muu tulee vapautumaan.
Se tapahtuu, kun alamme sanoa, että aiomme ajatella tarkoituksella.
Raamatun suuria oivalluksia on se, että voimme ajatella tarkoituksella.
Voi olla, ettemme aina tunne niin, mutta me voimme.
Fil. 4:8:ssa sanotaan, -
että kaikki, mikä on totta ― ja lista jatkuu: -
rakastettavaa, hyvältä kuuluvaa, sitä ajatelkaa.
Viimeinen jakso on lopuillaan.
Kerron vielä joistakin muista käytän- nön asioista, jotka ovat auttaneet.
Kun kuulin ensi kerran nämä totuudet mielen uudistamisesta, -
että uskomukseni määräsivät, mitä tulisin kokemaan, -
lannistuin.
Se tuntui turhauttavalta, mutta sitten sain voiman.
Kun nyt kuulet tämän...
Saatamme kuulla tällaisen sanoman. Se tuo esiin huonot uskomuksemme.
Se tuo päivänvaloon menneisyyden uskomukset, -
jotka ovat luoneet tämänhetkisen todellisuuden.
Paholainen sanoo, että olet luuseri. Sanon vain, että nauretaan sille.
Et ole luuseri. Olet enemmän kuin voittaja.
Tahdon sanoa myös, että juhli edistymistä, älä vain täydellisyyttä.
Juhli edistymistä. Perheet, juhlikaa edistymistä.
Uskonnon hengen mukaan voimme iloita vain, jos olemme täydellisiä.
Jos tavallisesti olet ollut lannistunut kolmen viikon ajan, -
mutta nyt selvisit kahdella viikolla, juhuu, iloitse!
"Olen ollut lannistunut vain kaksi viikkoa. Minähän edistyn."
Uskonnollisuus ei pysty siihen.
Se tavoittelee täydellisyyttä.
Emme ikinä saavuta sitä ja olemme tuomion pilven alla -
koko elämämme ajan.
Jumala tekee tänään jotakin. Koen sen hengessäni.
On ihmisiä, jotka vapautuvat masennuksesta.
On ihmisiä, jotka vapautuvat pettymyksistä.
Ohjelmaa katsoo johtajia ja vaikuttajia, -
jotka ovat pettyneet Jumalaan tai seurakuntaan.
He parantuvat tänään pettymyksestä.
Toivottomuutesi asian suhteen on isompi ongelma kuin ongelma itse.
Herra, kiitos ilmestystotuudesta.
Kiitos, että vedät ihmisiä hengellisistä haudoista näiden ohjelmien kautta.
On ollut ilo olla seurassanne.
Jos sanomat ovat hoitaneet sydäntäsi -
ja koet, että tämä on sana Herralta tätä päivää varten elämässäsi, -
rohkaisen tutustumaan muuhunkin opetusmateriaaliimme -
kotisivuillamme ignitinghope.com.
Sieltä voi tilata kirjoja. Ne ovat saatavana myös PDF-muodossa.
Kirjoja voi tilata netin kirjakaupoista.
Sydämemme halu on sytyttää tulta elämääsi.
Ei ole olemassa toivottomia tilanteita.
On vain ihmisiä vailla toivoa.
Jumala nostaa juuri nyt esiin joosuoiden ja kaalebien sukupolvea.
Maassa on toki jättiläisiä.
Ne huutavat ilmoille valheitaan.
Joosua ja Kaaleb kuitenkin torjuivat kymmenen vakoojan raportin, -
jossa sanottiin: "Emme pysty. Emme voi vaikuttaa."
He hylkäsivät raportin, ja heidän äänensä julistivat, -
mitä sanotaan Hepr. 10:23:ssa: -
"pysykäämme järkähtämättä toivon tunnustuksessa, -
sillä hän, joka antoi lupauksen, on uskollinen".
"Pysykäämme järkähtämättä toivon tunnustuksessa, -
sillä hän, joka antoi lupauksen, on uskollinen".
Julistan, että olet joosua tai kaaleb.
Jumala nostaa sinua.
Olitpa Suomessa tai toisessa maassa, Jumala nostaa sinua.
Uskon, että Jumala tekee jotakin merkittävää Suomessa.
Olen täällä ensikertaa. Todistan: "Suomi on merkittävä maa.
Suomella on merkittävä kutsu maailmanlaajuisessa herätyksessä.
Parhaat päivänne ovat vielä edessäpäin."
Siunaan teitä Herran nimessä ja järjettömällä optimismilla.
Odotan innolla seuraavaa kertaa, kun saan jakaa ilosanomaa Jeesuksesta.
Jumalan siunausta!
Suomennos: Marianne Tenetz